ROMÂNIA                                                                                                
JUDEŢUL VRANCEA 
CONSILIUL JUDEŢEAN 

HOTĂRÂREA nr. 257
 din 5 noiembrie 2026

privind: emiterea acordului pentru includerea obiectivului de investiții „Reabilitare și modernizare corp bloc alimentar CSEI Mihălceni” în Programul național de investiții „Școli sigure și sănătoase” și asumarea obligațiilor ce revin beneficiarului

Consiliul  Județean  Vrancea,
- având în vedere referatul Serviciului Dezvoltare, Investiții și Finanțări nr.  201/32571 din 03.11.2026 privind emiterea acordul pentru includerea obiectivului de investiții „Reabilitare și modernizare corp bloc alimentar CSEI Mihălceni” în Programul național de investiții „Școli sigure și sănătoase” și asumarea obligațiilor ce revin beneficiarului;
-  luând în considerare:
-adresa Ministerului Dezvoltării, Lucrărilor Publice și Administrației nr. 27198/ 2026 înregistrată la Consiliul Județean Vrancea sub nr. 201/32446 din 02.11.2026 prin care solicită Unității Administrativ Teritoriale Județul Vrancea acordul privind includerea obiectivului de investiții în vederea finanțării prin Programul național de investiții “Școli sigure și sănătoase”;
-Ordinul Ministrului Dezvoltării, Lucrărilor Publice și Administrației nr. 626/2023 privind aprobarea listei obiectivelor de investiții propuse spre finanțare prin Programul național de investiții „Școli sigure și sănătoase”, cu modificările și completările ulterioare, inclusiv cele aduse prin Ordinul nr. 1315/20.10.2026;
-Hotărârea nr. 8 din 14.10.2026 emisă de Consiliul de Administrație al Centrului Școlar pentru Educație Incluzivă Mihălceni;
- ținând cont de prevederile art. 1, art. 4, art. 5, art. 8 alin. (3) - (5), art. 10 din Ordonanța de urgență a Guvernului nr. 7/2023 pentru aprobarea Programului național de investiții „Școli sigure și sănătoase”, adoptată prin Legea nr. 235/2023, cu modificările și completările ulterioare;
- în conformitate cu dispozițiile art. 6 alin. (3) și (4) din Normele metodologice pentru punerea în aplicare a prevederilor Ordonanței de urgență a Guvernului nr. 7/2023, aprobate prin Ordinul ministrului dezvoltării, lucrărilor publice și administrației nr. 422/2023, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- în baza  prevederilor art. 173 alin. (1) lit. d) și alin. (5) lit. a) și b) din O.U.G. nr. 57/2019 privind Codul administrativ, cu modificările și completările ulterioare;
- în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art.1 Emiterea acordului pentru includerea obiectivului de investiții „Reabilitare și modernizare corp bloc alimentar CSEI Mihălceni”, prevăzut la poziția 590 din anexa la Ordinul Ministrului Dezvoltării, Lucrărilor Publice și Administrației nr. 1315 din 20.10.2026, în cadrul Programului național de investiții „Școli sigure și sănătoase”.

Art.2 Denumirea obiectivului de investiții având ca obiect realizarea lucrărilor de consolidare seismică, prevăzut la alin. (1), este „Reabilitare și modernizare corp bloc alimentar CSEI Mihălceni”. Aceasta va fi utilizată în toate actele administrative/ documentele/documentațiile și alte asemenea, emise cu privire la obiectivul de investiții.

Art.3 Județul Vrancea, în calitate de beneficiar, se angajează:

a) să asigure finanțarea, din bugetul propriu, a cheltuielilor care nu se finanțează de la bugetul de stat prin program, precum și a cheltuielilor care depășesc valoarea finanțată de la bugetul de stat;
b) să asigure, pe durata execuției lucrărilor, continuitatea activității Centrului Școlar pentru Educație Incluzivă Mihălceni, prin asigurarea mesei elevilor prin catering autorizat sau într-un spațiu provizoriu autorizat sanitar-veterinar și de sănătate publică;
c) să asigure întregul suport și să întreprindă toate demersurile necesare în etapele de depunere, contractare, implementare și monitorizare a obiectivului de investiții, cu respectarea legislației în vigoare și a ghidului programului;
d) să nu solicite și să nu obțină finanțare din alte surse publice pentru aceleași lucrări.

Art.4 Împuternicirea Președintelui Consiliului Județean Vrancea să semneze contractul de finanțare, declarațiile și celelalte documente necesare depunerii și implementării obiectivului de investiții prevăzut la art. 1.

Art.5 Aprobarea transmiterii prezentei hotărâri către Ministerul Dezvoltării, Lucrărilor Publice și Administrației, conform prevederilor art. 8 alin. (4) din O.U.G. nr. 7/2023, aprobată prin Legea nr. 235/2023, prin încărcarea acesteia în platforma digitală investitii.mdlpa.ro, la secțiunea dedicată programului.

Art.6 Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Compartimentul Monitor Oficial Local din cadrul Serviciului Juridic.

Președintele
Consiliului Județean Vrancea
Nicușor HALICI
                                                                                               
                                                                                               Contrasemnează,
                                                                                     Secretar general al județului
                                                                                                   Raluca Dan
